Rikunarita-ORG/Wikinium huggingface dataset:
# Семени растенија

| Семени растенија Период: девон? (или порано) - денес |
| --- |
|  |
| Велвичија (*Welwitschia mirabilis*) - вид од класата гнетови |
| Научна класификација |
| Царство: | Растенија |
| **Оддели** |
| * Четинари (*Pinophyta*)
* Цикасови (*Cycadophyta*)
* Гинкови (*Ginkgophyta*)
* Гнетови (*Gnetophyta*)
* Скриеносеменици (*Magnoliophyta*)
* Бенетити (*Bennettitales*) †
 |

**Семените растенија** (науч. *Spermatophyta*) или **фанерогами** се сите оние растенија што даваат семиња и претставуваат подргупа на копнените растенија (*Embryophyta*). Денешните семени растенија се делат на пет групи:

* цикасови (*Cycadophyta*) - група суптропски и тропски растенија со големи крошни од сложени листови и масивно стебло,
* гинкови (*Ginkgophyta*) - само само еден преостнат вид (дрво)
* четинари (*Pinophyta*) - дрва грмушки со шишарки
* гнетови (*Gnetophyta*) - дрвенести растенија од родовите *Gnetum*, *Welwitschia* и *Ephedra* and
* скриеносеменици (*Magnoliophyta*) - цветни растенија; голема група каде спаѓаат разни добро познати растенија застапени во најразлични живеалишта.

Покрај горенаведените таксони, фосилните наоди укажуваат на голем број на изумрени таксони на семени растенија. Меѓу првите успешни групи на конпени растенија се вбројуваат таканаречените „семени папрати“ (*Pteridospermae*), кои доминирале во доцниот палеозоик. Најзастапениот род на дрва на суперконтинентот Гондвана за време на периодот перм биле јазиколиснатите (*Glossopteris*). Веќе во тријасот, еколошкото значење на семените папрати опаднало, а кон крајот на кредата изобилувале и доминирале членовите на денешните голосемени групи, со распространувањето на скриеносемениците. Други веројатно семени растенија од доцнопалеозојската група биле џиновскoлиснатите (*Gigantopteridales*).

## Врски и номенклатура

|  |  |
| --- | --- |
|  |
скриеносеменици |
|  |
| голосеменици |

|  |  |
| --- | --- |
|  |
цикасови  |
|  |
|  |
гинко |
|  |
|  |

|  |  |  |  |  |  |  |  |
| --- | --- | --- | --- | --- | --- | --- | --- |
|  |

|  |  |
| --- | --- |
|  |
борови |
|  |
|  |
гнетови |
|  |

 |
|  |
|  |
други четинари |
|  |

 |
|  |

 |
|  |

Меѓутоа односот помеѓу овие групи не треба да се смета за конечно решен.

Современата номенклатура ги дели групите на посебни оддели (збирно нарекувајќи ги „надоддел семени растенија“):

* **цикасови **гинкови **четинари **гнетови **скриеносеменици**

## Наводи
# Шпаргловидни

| Шпаргловидни Период: Средна Креда - денес |
| --- |
|  |
| *Agapanthus africanus*. |
| Научна класификација |
| Царство: | Растенија |
| Нерангирано: | Скриеносемени |
| Нерангирано: | Монокотиледони |
| Ред: | **Шпаргловидни** Bromhead |
| Фамилии |
|
Во текстот |

**Шпаргловидни** (науч. *Asparagales*) — ред во поткласата *Liliidae* и вклучува тревести, монокотиледонски цветни растенија кои се нашироко распространети. Сите претставници на овој ред поседуваат паралелна нерватура на листовите. Цветовите се исклучително разновидни по својата форма и боја. Името на редот е дадено по родот *Asparagus* (шпаргла).

# Класификација

Редот **Шпаргловидни** ги вклучува следните фамилии:

|  |  |  |
| --- | --- | --- |
| * *Agapanthaceae*
* *Agavaceae*
* *Alliaceae*
* *Amaryllidaceae*
* *Asparagaceae*
* *Asphodelaceae*
* *Asteliaceae*
* *Blandfordiaceae*
 | * *Boryaceae*
* *Doryanthaceae*
* *Hemerocallidaceae*
* *Hesperocallidaceae*
* *Hyacinthaceae*
* *Hypoxidaceae*
* *Iridaceae*
* *Ixioliriaceae*
 | * *Lanariaceae*
* *Laxmanniaceae*
* *Orchidaceae*
* *Ruscaceae*
* *Tecophilaeaceae*
* *Themidaceae*
* *Xanthorrhoeaceae*
* *Xeronemataceae*
 |
# Кокичиња

| Кокичиња |
| --- |
|  |
| *Amaryllis belladonna*. |
| Научна класификација |
| Царство: | Растенија |
| Нерангирано: | Скриеносеменици |
| Нерангирано: | Монокотиледони |
| Ред: | Шпаргловидни |
| Семејство: | **Кокичиња** Ж.Ст.-Хил. |
| Родови |
|
Видете список на родови |

Фамилијата на **кокичиња** (на лат. *Amaryllidaceae*) вклучува многугодишни, монокотиледонски, цветни тревести растенија. Одредени членови порано погрешно се сместувани во фамилијата на лилјаните (*Liliaceae*). И денес во однос на овие две фамилии постојат недоразбирања, но според современата класификација, родовите во нив веќе се строго подредени. Постојат и случаи кога некои родови се мешаат со фамилијата на Лукови (*Alliaceae*). Едни од најпознатите претставници се нарцисот и кокичето. Повеќето кокичиња се одгледуваат како украсни растенија, бидејќи имаат убави цветови. Меѓутоа, некои од видовите се загрозени и се заштитени со закон. Такво растение е, на пример, ворслејата. Фамилијата на кокичињата е нашироко распространета - таа вклучува видови кои виреат во многу различни услови. Некои се распространети во потоплите климатски зони (понекогаш пустини), но ги има и по влажни предели. Други цветаат по стопувањето на снеговите на планините.

## Опис

Цветови на претставници од фамилијата Amaryllidaceae. A: *Crinum*, B: *Narcissus*, C: *Sprekelia*, D: *Agapanthus*, E: *Allium*, F: *Tristagma*
Најчесто подземниот орган (корен) на кокичињата е многу ситна (кокиче) или доста голема (Хипеаструм) луковица. Листовите се зелени, мембранести, без лисна дршка и со паралелна нерватура. Цветовите се со различна големина и доста разновидни. Обично се со пријатен мирис.

## Класификација

Во фамилијата *Amaryllidaceae* спаѓаат следните родови:

|  |  |  |  |
| --- | --- | --- | --- |
| * *Acis*
* *Amaryllis*
* *Ammocharis*
* *Apodolirion*
* *Boophone*
* *Brunsvigia*
* *Caliphruria*
* *Calostemma*
* *Chlidanthus*
* *Clinanthus*
* *Clivia*
* *Crinum*
* *Crossyne*
* *Cryptostephanus*
* *Cybistetes*
* *Cyrtanthus*
 | * *Eucharis*
* *Eucrosia*
* *Eustephia*
* *Galanthus*
* *Gethyllis*
* *Griffinia*
* *Habranthus*
* *Haemanthus*
* *Hannonia*
* *Hessea*
* *Hieronymiella*
* *Hippeastrum*
* *Hymenocallis*
* *Ismene*
* *Lapiedra*
* *Leptochiton*
 | * *Leptochiton*
* *Lapiedra*
* *Leptochiton*
* *Leucojum*
* *Lycoris*
* *Mathieua*
* *Namaquanula*
* *Narcissus*
* *Nerine*
* *Pamianthe*
* *Pancratium*
* *Paramongaia*
* *Phaedranassa*
* *Phycella*
* *Placea*
* *Plagiolirion*
 | * *Proiphys*
* *Pyrolirion*
* *Rauhia*
* *Rhodophiala*
* *Scadoxus*
* *Sprekelia*
* *Stenomesson*
* *Sternbergia*
* *Strumaria*
* *Traubia*
* *Ungernia*
* *Urceolina*
* *Vagaria*
* *Vallota*
* *Worsleya*
* *Zephyranthes*
 |
# Бартелми Шарл Жозеф Димортје

| Бартелми Димортје  |
| --- |
| Бартелми Димортје |
| Роден(а) | 3 април 1797 Турне, Белгија |
| Починал(а) | 1878 |
| Националност | Белгиец |
| Полиња | ботаника |
| Авторска кратенка (бот.) | Dumort. |

**Бартелми Шарл Жозеф Димортје, Барон Димортје** (француски: *Barthélemy Charles Joseph, Baron Dumortier*; 3 април 1797
 - 9 јуни 1878
) — белгиски политичар и ботаничар. Некои го сметаат за вистинскиот откривач на делбата на клетките, иако во литературата не се води како таков. Роден е во Турне, Белгија и починал во родниот град.

## Дела

* *Commentationes botanicae. Observations botaniques* (imprimerie de C. Casterman-Dieu, Tournay, 1823).
* *Observations sur les graminées de la flore de Belgique* (J. Casterman aîné, Tournay, 1823).
* *Analyse des familles des plantes, avec l'indication des principaux genres qui s'y rattachent* (J. Casterman aîné, Tournay, 1829).
* *Lettres sur le manifeste du Roi et les griefs de la nation, par Belgicus* (J. Casterman aîné, Tournay, 1830).
* *Sylloge Jungermannidearum Europae indigenarum, earum genera et species systematice complectens* (J. Casterman aîné, Tournay, 1830).
* *Recherches sur la structure comparée et le développement des animaux et des végétaux* (M. Hayez, Bruxelles, 1832).
* *Essai carpographique présentant une nouvelle classification des fruits* (M. Hayez, Bruxelles, 1835).
* *La Belgique et les vingt-quatre articles* (Société nationale, Bruxelles, 1838).
* *Observations complémentaires sur le partage des dettes des Pays-Bas* (Société nationale, Bruxelles, 1838).

## Наводи

* Профил на Бартелми Димортје - IPNI (англиски)

## Надворешни врски

* Дела од Бартелми Димортје - Библиотека на биоразновидноста (англиски)
# Амарилис

*Amaryllis belladonna*
**Амарилис** (лат. *Amaryllis*) е род на луковичести растенија од семејството на кокичиња. Растенијата од овој род често се мешаат со родот *Hippeastrum*, чие тривијално (но не и ботаничко) име понекогаш е амарилис, но исправниот назив е јатрви. За разлика од хипеаструмите, кои се богат род, распространет во Новиот Свет, родот амарилис содржи само два претставника кои се среќаваат во каменестите и суви региони на Јужна Африка. Еден од видовите - *Amaryllis belladonna* - често се одгледува како украсно растение.

Амарилисот е повеќегодишно луковичесто растение. Се одликува со многу убав цвет со различни бои и големини. Амарилисите се размножуваат со семе, а најчесто вегетативно, односно со одделување, сечење или едноставно одвојување на новите луковици кои започнуваат да цветаат по 3-4 години.
# Карл Линеј

| Карл Линеј *Carl Linnaeus* *Carl von Linné*  |
| --- |
| Портрет на Карл Линеј од 1775 г. |
| Роден(а) | 23 мај 1707(1707-05-23) Росхулт, (денес во општината Елмхулт), Шведска |
| Починал(а) | 10 јануари 1778(1778-01-10) (возр. 70) посед Хамарби, кај Упсала, Шведска |
| Живеалиште | Шведска |
| Националност | Швеѓанец |
| Полиња | ботаника биологија зоологија |
| Образование | Лундски универзитет Упсалски универзитет Хардервејшки универзитет |
| Познат по | таксономија екологија ботаника |
| Авторска кратенка (бот.) | L. |
| **Потпис**  |
| **Белешки** Грбот на Карл Линеј |

**Карл Линеј** (латински: *Carl Linnaeus*), облагородено име: **Карл фон Лине** (шведски: *Carl von Linné*); 23 мај 1707
 – 10 јануари 1778
) — шведски природонаучник, ботаничар, зоолог и лекар. Основач е на систематиката, биолошка дисциплина. Сите растенија и животни ги сместил во категории по сличности, и тоа:

Тип (за растенијата, некогаш се користи и оддел)
Класа
Ред
Семејство
Род
Вид
Ја вовел биномната номенклатура по која секое растение и животно има име на родот и видот. Го основал природонаучниот музеј во Упсала и бил прв претседател на Шведската академија на науките.

Линеј, покрај тоа што бил систематичар, бил и прв претседател на Шведската академија на науките, бил и еден од најголемите описни ботаничари на сите времиња. Негово најважно дело е „Систем на природата“ (*Systema Naturae*), објавено во 1735.

## Галерија

* Марка на Македонска пошта со ликот на Карл фон Лине (ФДЦ 9а/2007, 20 јуни 2007)

## Наводи
# Зелјесто растение

Грашок
Мајчина душичка, оригано и рузмарин
**Зелјесто растение**, **тревесто растение** или **билно растение** — растение чии листови и стебла умираат на крајот од вегетативниот период, венеејќи до земја, и немаат трајно дрвенесто стебло над земја. Овие растенија можат да бидат едногодишни, двегодишни или повеќегодишни.

Едногодишните зелјести растенија целосно умираат по вегетативната сезона или кога ќе процветаат и родат плодови, по што од семето никнуваат нивни потомци.

Стеблата на зелјестите повеќегодишни и двегодишни растенија умираат по вегетативниот период, но извесни делови преживуваат на или под земја, опстанувајќи од една сезона во друга (кај двегодишните ова е до следната вегетативна сезона, кога процветуваат и умираат). Новите гранки и листови излегуваат од опстанатото ткиво на или под земјата, како што се корења, стеблените задебелувања при основата и разни други видови на подземни стебла како луковици, грутчести луковици, столони, ризоми и кртоли. Примери за зелјести двегодишни растнија се морковот, пашканатот и крстенецот; зелјести повеќегодишни растенија се компирот, божурот, хостата, нането, највеќето папрати и највеќето треви. За разлика од нив, незелјестите повеќегодишни растенија се дрвенести растенија чии стебла се секогаш над земјата и опстануваат во живот низ сезоната на мирување, а следната година пуштаат фиданки од надземните делови. Такви се дрвата, грмушките и ползавците.

Некои релативно брзорастечки зелјести растенија (особено едногодишните) се пионерски или раносукцесивни видови. Дригите ја сочинуваат главната вегетација на голем број стабилни живеалишта, јавувајќи се или како приземни растенија во шумите, или во природно отворените живеалишта како ливадите, солените мочуришта и пустините.

Некои од зелјестите растенија знаат да достигнат значајни димензии, како што се дрвата од родот на бананата.

## Поврзано

* Треви
* Билка
* Дрвенесто растение

## Наводи
# Јужна Африка (регион)

Карта на Јужна Африка.
Карта на Јужна Африка според ООН.
**Јужна Африка** е регион кој ги опфаќа: Јужноафриканската република, Намибија, Зимбабве, Замбија, Малави, Боцвана, Лесото, Свазиленд и Мозамбик. Во овој регион, некои подрачја достигнале извонредно висок степен на развој, а други, пак, се потполно заостанати. Јужна Африка зазема околу 14% од вкупната површина на Африка. Најголем дел од Јужна Африка се наоѓа помеѓу тропскиот и суптропскиот дел на Африка, на јужната полутопка.

## Географска положба и релјеф

Јужна Африка се простира јужно од реките Кунене, Окаванго и Замбези. Претставува висорамнина на околу 1 200 м.н.в. Заобиколена е со високи приморски планини, кои стрмно се спуштаат кон морето. Во средишните и во западните делови на Јужна Африка се наоѓаат полупустини и пустини, како што се Калахари и Намибиската Пустина.
Во Јужна Африка се среќаваат повеќе климатски типови: тропски во посеверните делови, умерено-континентален на висорамнините, супторпски покрај бреговите на океаните и пустински во пустините.

## Држави

Во Јужна Африка се наоѓаат државите: Мозамбик, Мадагаскар, Малави, Замбија, Зимбабве, Боцвана, Намибија, Јужноафриканската Република, Лесото и Свазиленд.

| Држава | Главен град | Површина(км2) | Население (ООН, 2009) |
| --- | --- | --- | --- |
| Боцвана | Габороне | 581 726 | 1 950 000 |
| Замбија | Лусака | 752 614 | 12 935 000 |
| ЈАР | Кејптаун/Преторија | 1 221 037 | 49 320 500 |
| Лесото | Масеру | 30 355 | 2 067 000 |
| Мадагаскар | Антонанариво | 587 041 | 19 625 000 |
| Малави | Лилонгве | 118 484 | 15 263 000 |
| Мозамбик | Мапуто | 801 590 | 22 894 000 |
| Намибија | Виндхук | 825 418 | 2 171 000 |
| Свазиленд | Мбабане | 17 364 | 1 185 000 |
| Зимбабве | Хараре | 390 757 | 12 523 000 |

## Население

од прегледот на државите се гледа дека Јужноафриканската Република е најголема и по површина и по број на жители. Во Јужна Африка живеат Бушмани, Хотентоти, Банту-црмци и доселеници од Европа и од Азија.

## Стопанство

Населението, главно, се занимава со земјоделство и со сточарство. Од земјоделските култури најмногу се одгледуваат: шеќерна трска, кафе, чај, тутун, лимони, портокали, банани, ананас, пченица и пченка. Во сточарството најразвиени се овци, кози и говеда.
Јужна Африка е богата со руди - злато, платина, дијаманти, бакар, уран, сребро, никел и др. Поради тоа, стопански е најразвиена регија во Африка. Со својот стопански развој особено се истакнува Јужноафриканската Република.
# American Journal of Botany

| *American Journal of Botany*   |
| --- |
|  |
| Скратен наслов (ISO) | *Am. J. Bot.* |
| Дисциплина | ботаника |
| Јазик | англиски |
| Уредник | Џуди Јернштет |
| Издавање |
| Издавач | Ботаничко друштво на Америка (САД) |
| Историја | 1914 – |
| Честота | 12 годишно |
| Фактор на влијание | 2,642 (2008) |
| Заведување |
| ISSN | 0002-9122 (печатено) 1537-2197 (семрежно)  |
| LCCN | 00-227435 |
| OCLC | 45446639  |
| Врски |
| * Домашна страница
* JSTOR
 |

 American Journal of Botany (мак. „Американско ботаничко списание“) е рецензентско научно списание каде се објавуваат истражните трудови на стручњаците од сите области на ботаниката. Списанието го издава Ботаничко друштво на Америка секој месец, започнувајќи од 1914 година.

Електронските изданија се достапни преку архивот на стручни списанија JSTOR со „подвижен ѕид“ од 5 години.

## Надворешни врски

* Матична страница (англиски)
* American Journal of Botany - Архив Архивирано на 22 јануари 2021 г., пребарлив индекс на броеви (англиски)
# JSTOR

**JSTOR** (кратенка од *Journal STORage*) е дигитална библиотека основана во 1995 година во американскиот град Њујорк.

JSTOR|  |
| Вид место | Дигитална библиотека |
| Седиште | Њујорк, САД |
| Основач(и) | William G. Bowen |
| Адреса | jstor.org |

Содржи илјадници дигитализирани изданија објавени од повеќе светски академски списанија.

Од 2013 година, повеќе од 8 илјади институции во повеќе од 160 земји ширум светот имаат пристап до оваа дигитална библиотека. Иако најголемиот дел од пристапот до дигитализираните изданија е со претплата, оваа библиотека нуди и содржина која има отворен (бесплатен) пристап.

Нејзината база на податоци содржи повеќе од две илјади наслови на научни списанија објавени од над 900 издавачи, во повеќе од 50 дисциплини.

**JSTOR** е дел од **ITHAKA**, непрофитна организација која и помага на академската заедница да користи дигитални технологии за зачувување на научните податоци и за унапредување на истражувањата и наставата на одржлив начин.

Приходите на **JSTOR** во 2015 година изнесуваа 86 милиони американски долари.

## Наводи
# PubMed

PubMed|  |
| Содржина |
| Контакт |
| Истраж. центар | Национална медицинска библиотека на САД (NLM) |
| Воведена | 1996 |
| Пристап |
| Мреж. место | pubmed.ncbi.nlm.nih.gov |
| Алатки |
| Разно |

**PubMed** — бесплатен пребарувач на базата на податоци MEDLINE која содржи библиографски одредници за дела од областа на медицината и биотехнологијата. Со пребарувачот раководат и го одржуваат Националната медицинска библиотека на САД (NLM) и Националните здравствени институти користејќи го системот за пребарување на информации Entrez.

Од 1971 до 1997 г. базата MEDLINE била достапна само во установи како универзитетски библиотеки. Со воведувањето на PubMed во јануари 1996 г. е овозможено приватно и бесплатно пребарување од домот или од работното место. Бесплатениот пристап за јавноста започнал да се нуди во јуни 1997 г.

## Содржина

Покрај MEDLINE, PubMed нуди пристап кон:

* постари одредници од печатини верзии на *Index Medicus* наназад до 1951 г. и порано
* одредници кон извесни стручни списанија пред нивното внесување во Index Medicus и MEDLINE, како на пр. *Science*, *BMJ* и *Annals of Surgery*
* мошне скорешни одредници во записите за написи пред нивно внесување во Medical Subject Headings (MeSH) и ставање во MEDLINE
* збирка книги достпани во целосен текст и други подзбирки од материјалот на NLM
* PMC-наводи
* книжница на NCBI

Многу записи на PubMed имаат врска до написите во полн текст, и некои од нив се достапни бесплатно преку PubMed Central и месни огледални места како Europe PubMed Central.

Информациите за стручните списанија индексирани во MEDLINE и достапни преку PubMed стојат во каталогот на NLM.

На 27 јануари 2020 г. PubMed содржел преку 30 милиони библиографски одредници и извадоци со временски опсег наназад до 1966 г., избрани дела до 1865 г. и многу помалку дела до 1809 г. На тој датум 20 милиони записи на PubMed records биле наведени со нивните извадоци, а 21,5 милиони имаат врски до нивниот полн текст (од кои 7,5 бесплатно). Во текот на претходната деценија додавани се просечно милион нови одредници годишно. Околу 12 % од одредниците во PubMed се однесуваат на дела поврзани со ракот, чиј удел пораснал од 6 % во 1950-тите на 16 % во 2016 г.
Добар удел имаат предметите „хемија“ (8,69 %), „терапија“ (8,39 %) и „зараза“ (5 %).

Во 2016 г. NLM го измениле системот, со цел да им овозможат на издавачите непосредно да исправаат грешки во одредниците на PubMed.

## PMID

**PMID** (од анг. *PubMed identifier*) е единствена назнака за секоја одредница која се состои од бројка.

## Поврзано

* PubMed Central
* Medical Subject Headings
* Национална медицинска библиотека на САД

## Наводи

## Надворешни врски

* PubMed на Ризницата ?
* PubMed — матична страница (англиски)
* Ознаки и определници на полињата за пребарување на PubMed (англиски)
# Кокиче

| Кокиче |
| --- |
|  |
| Обично кокиче. |
| Научна класификација |
| Царство: | Plantae |
| Нерангирано: | Angiospermae |
| Нерангирано: | Монокотиледони |
| Ред: | Asparagales |
| Семејство: | Amaryllidaceae |
| Род: | Galanthus L. |

Родот **кокиче** (на лат. *Galanthus*) вклучува околу 20 видови на ниски, монокотиледонски и многугодишни растенија кои припаѓаат на семејството на кокичињата. Најпознат вид е *Galanthus nivalis*. Подземниот орган на сите претставници на овој род е ситна луковица. Кокичињата се распространети најмногу во умерениот климатски појас, каде има снежна и студена зима. Тие се првите растенија кои цветаат во пролет, и тоа пред да се стопи снежната покривка. Нивните листови се мембранозни, нежно зелени, со паралелна нерватура и немаат лисна дршка. Имаат снежно бели венечни ливчиња (6 на број), кои речиси се целосно сраснати. Тие имаат многу пријатен мирис. Само надворешните три венечни ливчиња се разделени, додека останатите се сраснати. Во нивната средина се наоѓаат толчникот и плодникот.

## Класификација

Родот кокиче (*Galanthus*) ги вклучува следните видови:

* *Galanthus allenii*
* *Galanthus alpinus*
* *Galanthus angustifolius*
* *Galanthus cilicicus*
* *Galanthus elwesii (Елвезиево кокиче)*
* *Galanthus fosteri*
* *Galanthus gracilis*
* *Galanthus grandiflorus*
* *Galanthus ikariae*
* *Galanthus koenenianus*
* *Galanthus krasnovii*
* *Galanthus lagodechianus*
* *Galanthus nivalis (Обично кокиче)*
* *Galanthus peshmenii*
* *Galanthus platyphyllus*
* *Galanthus plicatus*
* *Galanthus reginae-olgae*
* *Galanthus rizehensis*
* *Galanthus transcaucasicus*
* *Galanthus trojanus*
* *Galanthus woronowii*

## Надворешни врски

* „Convention on International Trade in Endangered Species of Wild Fauna and Flora“. UNEP.
* „The IUCN Red List of Threatened Species“. International Union for Conservation of Nature and Natural Resources. Архивирано од изворникот на 27 June 2014. Посетено на 18 November 2014.
* Antheunisse, Max. „Galanthus L.“. *plantillustrations.org*. Посетено на 19 October 2016.
* Vigneron, Pascal. „Amaryllidaceae“. *Amaryllidaceae.org* (француски). Архивирано од изворникот на 4 January 2015. Посетено на 23 October 2014.